Οι ακόλουθες πληροφορίες κοινοποιούνται στους κάτωθι: ABDOLLAHI Hamed, AL-NASSER Abdelkarim Hussein Mohamed, AL-YACOUB Ibrahim Salih Mohammed, ARBABSIAR Manssor, ASSADI Assadollah, BOUYERI Mohammed, EL HAJJ Hassan Hassan, AL-DIN Izz Hasan, MELIAD Farah, MOHAMMED Khalid Sheikh, SHAHLAI Abdul Reza, SHAKURI Ali Gholam, Al-Aqsa Martyrs’ Brigade («Ταξιαρχία Μαρτύρων του Aλ-Ακσά»), Communist Party of the Philippines («Κομμουνιστικό Κόμμα Φιλιππίνων»), στο οποίο περιλαμβάνεται ο New People’s Army – «NPA» («Νέος Λαϊκός Στρατός»), Hizballah Military Wing («Στρατιωτική πτέρυγα της Χεζμπολάχ»), Ejército de Liberación Nacional («Εθνικός Απελευθερωτικός Στρατός»), Popular Front for the Liberation of Palestine – «PFLP» («Λαϊκό Μέτωπο για την Απελευθέρωση της Παλαιστίνης»), Popular Front for the Liberation of Palestine – General Command («Λαϊκό Μέτωπο για την Απελευθέρωση της Παλαιστίνης – Γενική Διοίκηση»), Sendero Luminoso – «SL» («Φωτεινό Μονοπάτι») και Teyrbazen Azadiya Kurdistan – «TAK» πρόσωπα και ομάδες που περιλαμβάνονται στον κατάλογο προσώπων, ομάδων και οντοτήτων που υπόκεινται στα άρθρα 2, 3 και 4 της κοινής θέσης 2001/931/ΚΕΠΠΑ του Συμβουλίου, για την εφαρμογή ειδικών μέτρων για την καταπολέμηση της τρομοκρατίας, και στον κανονισμό (ΕΚ) αριθ. 2580/2001 του Συμβουλίου για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας βλ. παραρτήματα της απόφασης ΚΕΠΠΑ 2022/1241 του Συμβουλίου και του εκτελεστικού κανονισμού ΕΕ 2022/1230 του Συμβουλίου

(2022/C 433/16)

Οι ακόλουθες πληροφορίες τίθενται υπόψη των ανωτέρω προσώπων και ομάδων που περιλαμβάνονται στην απόφαση (ΚΕΠΠΑ) 2022/1241 του Συμβουλίου (1) και στον εκτελεστικό κανονισμό (ΕΕ) 2022/1230 του Συμβουλίου (2).

Ο κανονισμός (ΕΚ) αριθ. 2580/2001 του Συμβουλίου (3) ορίζει ότι δεσμεύονται όλα τα κεφάλαια, χρηματικά περιουσιακά στοιχεία και οικονομικοί πόροι που ανήκουν στα συγκεκριμένα πρόσωπα και τις ομάδες και ότι δεν είναι δυνατό να τους διατεθεί, άμεσα ή έμμεσα, κανένα κεφάλαιο, άλλο χρηματικό περιουσιακό στοιχείο ή οικονομικός πόρος.

Το Συμβούλιο έλαβε νέες πληροφορίες σχετικά με την καταχώριση των ανωτέρω προσώπων και ομάδων στον κατάλογο. Αφού εξέτασε τις νέες αυτές πληροφορίες, το Συμβούλιο προτίθεται να τροποποιήσει αναλόγως τα σκεπτικά.

Τα συγκεκριμένα πρόσωπα και οι ομάδες μπορούν να υποβάλουν αίτηση για να τους κοινοποιηθούν τα προτεινόμενα σκεπτικά του Συμβουλίου βάσει των οποίων παραμένουν στον προαναφερόμενο κατάλογο, στην ακόλουθη διεύθυνση:

Council of the European Union -Attn: (Συμβούλιο της Ευρωπαϊκής Ένωσης - Υπόψη) COMET designations (COMET - καταχωρίσεις) Rue de la Loi 175 1048 Bruxelles/Brussel BELGIQUE/BELGIË Ηλ. διεύθυνση: sanctions@consilium.europa.eu

Οι αιτήσεις θα πρέπει να υποβληθούν έως τις 22 Νοεμβρίου 2022.

Τα πρόσωπα και οι ομάδες μπορούν ανά πάσα στιγμή να υποβάλουν στο Συμβούλιο, στην προαναφερόμενη διεύθυνση, αίτηση συνοδευόμενη από τυχόν αποδεικτικά έγγραφα, προκειμένου να επανεξεταστεί η απόφαση σύμφωνα με την οποία περιελήφθησαν και παραμένουν στον προαναφερόμενο κατάλογο. Οι αιτήσεις αυτές θα εξετάζονται κατά την παραλαβή τους. Εφιστάται εν προκειμένω η προσοχή των συγκεκριμένων προσώπων και ομάδων στο ότι ο κατάλογος επανεξετάζεται τακτικά από το Συμβούλιο, σύμφωνα με τις διατάξεις του άρθρου 1 παράγραφος 6 της κοινής θέσης 2001/931/ΚΕΠΠΑ (4).

Εφιστάται η προσοχή των ενδιαφερόμενων προσώπων και ομάδων στη δυνατότητα υποβολής αίτησης στις αρμόδιες αρχές του οικείου κράτους μέλους (ή των οικείων κρατών μελών), ως έχουν στον κατάλογο του παραρτήματος του κανονισμού, ώστε να τους χορηγηθεί άδεια να χρησιμοποιήσουν δεσμευμένα κεφάλαια για ουσιαστικές ανάγκες ή συγκεκριμένες πληρωμές σύμφωνα με το άρθρο 5 παράγραφος 2 του εν λόγω κανονισμού.

(1) ΕΕ L 190 της 19.7.2022, σ. 133.

(2) ΕΕ L 190 της 19.7.2022, σ. 1.

(3) ΕΕ L 344 της 28.12.2001, σ. 70.

(4) ΕΕ L 344 της 28.12.2001, σ. 93.